Publication: Magyar Közlöny
Issue: MK-2001-3 (Year: 2001, Number: 3)
Era: 1990-2004
Section: A rádiózásról és televíziózásról szóló 1996. évi I. törvény
Paragraph Index: 38

A rádiózásról és televíziózásról szóló 1996. évi I. törvény (a továbbiakban: Törvény) szerint a Magyar Rádió Közalapítvány, illetve a Magyar Televízió Közalapítvány kuratóriumába 21-21 tagot, a Hungária Televízió Közalapítvány kuratóriumába 23 tagot szervezetek delegálhatnak. A delegált tagok — az Országgyűlés által választott legalább 8-8 tagú elnökséggel együttesen — alkotják az adott közalapítvány kuratóriumát, gyakorolják a kuratórium tagjait megillető jogokat, a Törvény által részletesen meghatározottak szerint (pl. megválasztják a műsorszolgáltató elnökét). A delegált tagok megbízatása egy évre szól. Tiszteletdíj nem illeti meg őket, költségtérítésre jogosultak. A delegált tagokra is vonatkoznak a Törvény 58. §-a szerinti összeférhetetlenségi szabályok. A kuratóriumi tagság kezdete a sorsolás időpontja, lejárta a következő év március 31. Delegálásra az a szervezet jogosult, amelyet az Országos Rádió és Televízió Testület (a továbbiakban: Testület) nyilvántartásba vesz. (Delegálásra jogosultak még a határon túli magyar szervezetek is, őket a Határontúli Magyarok Hivatala javaslatára a Testület értesíti.) A nyilvántartásba vétel a csatolt minta szerint szabályszerűen kitöltött és kellő igazolásokkal ellátott jelentkezési lap benyújtásával történik. Ha egy szervezet már élt delegálási jogával és a vele azonos csoportba tartozó más szervezetek közül van olyan, amely még nem delegált, ezen szervezet a kuratóriumi megbízatásának lejártától számított három éven belül nem vehet részt sem a megállapodásban, sem a sorsolásban. I. A Magyar Rádió Közalapítvány, illetve a Magyar Televízió Közalapítvány kuratóriumaiba történő delegálásra a Törvény 56. §-a (1) bekezdésének a)—p) pontjaiban megjelölt szervezetek jelentkezhetnek, az egyes alpontok szerint kialakuló csoport tagjai együttesen (csoportonként) a megjelölt számban delegálhatnak tagot mindkét kuratóriumba:

Source: https://magyarkozlony.hu/hivatalos-lapok/cc00f40a6c11ffc8e895aa5023d93683fffffee2/dokumentumok/0a30eb6aa17d05745cb079c4e0bb16e2b56f9cf0/letoltes